กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนาเกลือ ตำบลหนองปลาไหลตำบลโป่งตำบลหนองปรือ และตำบลห้วยใหญ่ อำเภอบางละมุงและตำบลนาจอมเทียนอำเภอสัตหีบ จังหวัดชลบุรีพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณ ดังต่อไปนี้ทิศเหนือเริ่มจากจุดที่ตั้งอยู่ห่างจากปากคลองกระทิงลายฝั่งใต้ไปทางทิศตะวันตกในแนวตั้งฉากกับชายฝั่งทะเล เป็นระยะ ๖๐๐ เมตรจากจุดนี้เป็นจุดเริ่มต้นเป็นแนวตั้งฉากกับชายฝั่งทะเล ไปทางทิศตะวันออกบรรจบจุดที่ตั้งอยู่ปากคลองกระทิงลายฝั่งใต้ ไปทางทิศตะวันออกเป็นแนวเลียบคลองกระทิงลายฝั่งใต้บรรจบจุดที่ตั้งอยู่บนทางหลวงแผ่นดินหมายเลข ๓๖ ฟากใต้ เลียบทางหลวงแผ่นดินหมายเลข๓๖ ฟากใต้ ไปทางทิศตะวันออกเฉียงใต้ บรรจบจุดที่ห่างจากจุดที่ทางหลวงแผ่นดินหมายเลข๓๖ บรรจบกับแนวเขตทางรถไฟสายตะวันออก ฟากตะวันออก ไปทางทิศตะวันออกเฉียงใต้ตามแนวทางหลวงแผ่นดินหมายเลข๓๖ เป็นระยะ ๓,๕๐๐ เมตร ไปทางทิศเหนือตามแนวเส้นขนานระยะ ๕๔๐ เมตร กับศูนย์กลางทางหลวงแผ่นดินหมายเลข๓๖ทิศตะวันออกจดแนวเส้นตั้งฉากกับทางหลวงแผ่นดินหมายเลข ๓๖ ตรงจุดที่อยู่ห่างจากถนนหนองปลาไหล มาบประชัน บรรจบกับทางหลวงแผ่นดินหมายเลข ๓๖ ฟากตะวันตก ไปทางทิศตะวันออกเฉียงใต้ตามแนวทางหลวงแผ่นดินหมายเลข๓๖ เป็นระยะ ๒,๕๒๐ เมตร ไปทางทิศตะวันตกเฉียงใต้ จนบรรจบถนนทุ่งกลม ห้วยตาหนู ฟากใต้ ตรงจุดที่อยู่ห่างจากถนนแก่นเศรษฐีบรรจบกับถนนทุ่งกลม ห้วยตาหนู ฟากใต้ ไปทางทิศตะวันออกเฉียงใต้ ตามแนวถนนทุ่งกลม ห้วยตาหนู เป็นระยะ ๘๒๐ เมตร เป็นเส้นตรงไปบรรจบกับถนนสุขุมวิท ห้วยใหญ่ ฟากเหนือ ที่จุดซึ่งถนนสุขุมวิท ห้วยใหญ่ บรรจบกับคลองห้วยใหญ่ ฝั่งเหนือทิศใต้จดแนวคลองห้วยใหญ่ฝั่งเหนือ คลองตาโต ฝั่งเหนือ คลองนาจอมเทียน ฝั่งเหนือและแนวชายฝั่งทะเลทิศตะวันตกจดแนวเส้นขนานระยะ ๖๐๐ เมตร กับชายฝั่งทะเล ไปทางทิศเหนือจนบรรจบจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณ ดังต่อไปนี้๒.๑ทิศเหนือ จดคลองกระทิงลาย ฝั่งใต้ทิศตะวันออกจดเขตทางรถไฟสายตะวันออก ฟากตะวันตกทิศใต้จดเส้นตรงที่ลากจากจุดที่อยู่ห่างจากจุดที่ถนนหนองปลาไหล ตัดกับทางรถไฟสายตะวันออกไปทางทิศตะวันตกเฉียงใต้ตามแนวทางรถไฟสายตะวันออก เป็นระยะ ๔๑๕ เมตรไปทางทิศตะวันตกเฉียงเหนือ จนบรรจบกับถนนสาธารณะไม่ปรากฏชื่อทิศตะวันตกจดทางหลวงแผ่นดินหมายเลข ๓ ฟากตะวันออก โรงเรียนเมืองพัทยา ๑(เชิญพิศลยบุตรราษฎร์บำเพ็ญ) และวัดพุทธิวราราม๒.๒ทิศเหนือ จดถนนนาเกลือ หนองปลาไหล ฟากใต้ทิศตะวันออกจดเขตทางรถไฟสายตะวันออก ฟากตะวันตกทิศใต้จดถนนชัยพฤกษ์ ๒ ฟากเหนือทิศตะวันตกจดทางหลวงแผ่นดินหมายเลข ๓ ฟากตะวันออก๒.๓ทิศเหนือจดเส้นตั้งฉากกับศูนย์กลางทางรถไฟสายตะวันออกตรงจุดที่อยู่ห่างจากจุดตัดระหว่างทางหลวงแผ่นดินหมายเลข๓๒๔๐ กับทางรถไฟสายตะวันออก ไปทิศตะวันออกเฉียงเหนือตามแนวทางรถไฟสายตะวันออกเป็นระยะ ๙๐๐ เมตร ไปทางทิศตะวันออกเฉียงใต้เป็นระยะ ๒,๑๐๐ เมตรทิศตะวันออกจดเส้นตรงที่ลากจากปลายเส้นตั้งฉากกับศูนย์กลางทางรถไฟสายตะวันออกตรงจุดที่อยู่ห่างจากจุดตัดระหว่างทางหลวงแผ่นดินหมายเลข ๓๒๔๐กับทางรถไฟสายตะวันออกไปทางทิศตะวันออกเฉียงเหนือ ตามแนวทางรถไฟสายตะวันออก ระยะ๙๐๐ เมตรไปทางทิศตะวันออกเฉียงใต้เป็นระยะ ๒,๑๐๐ เมตร ไปทางทิศตะวันออกเฉียงใต้บรรจบทางหลวงแผ่นดินหมายเลข ๓๒๔๐ ตรงจุดที่อยู่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๓๒๔๐ ไปทางทิศตะวันตกเฉียงเหนือตามแนวทางหลวงแผ่นดินหมายเลข ๓๒๔๐ ระยะ ๓๐๐ เมตร ผ่านทางหลวงแผ่นดินหมายเลข ๓๒๔๐ไปทางทิศตะวันตกเฉียงใต้ จนบรรจบกับถนนพรประภานิมิตร ฟากเหนือตรงจุดที่อยู่ห่างจากถนนสาธารณะไม่ปรากฏชื่อ บรรจบกับถนนพรประภานิมิตร ไปทางทิศตะวันตกเฉียงเหนือตามแนวถนนพรประภานิมิตร ระยะ ๖๕๐ เมตร ไปทางทิศตะวันตกเฉียงใต้บรรจบถนนเนินพลับหวาน ฟากเหนือตรงจุดที่ถนนพัฒนาการบรรจบกับถนนเนินพลับหวานผ่านถนนเนินพลับหวานไปทางทิศตะวันตกเฉียงใต้จนบรรจบกับถนนหนองหิน ทุ่งกลม ฟากเหนือ ตรงจุดที่อยู่ห่างจากถนนพัฒนาการบรรจบกับถนนหนองหิน ทุ่งกลม ไปทางทิศตะวันออก ตามแนวถนนหนองหิน ทุ่งกลม ระยะ ๑๖๐ เมตร ไปทางทิศตะวันตกเฉียงใต้ จนจดถนนชัยพฤกษ์ ๒ - วัดอินทนารามฟากเหนือ ตรงจุดที่อยู่ห่างจากซอยเขามะกอก ๒ บรรจบกับถนนชัยพฤกษ์ ๒ วัดอินทนาราม ไปทางทิศตะวันตกตามแนวถนนชัยพฤกษ์ ๒ วัดอินทนาราม ระยะ ๓๕๐ เมตร ผ่านถนนชัยพฤกษ์ ๒ วัดอินทนาราม ไปทางทิศตะวันตกเฉียงใต้ จนบรรจบกับเส้นตั้งฉาก ระยะ ๑,๐๐๐ เมตรที่ลากจากจุดทางรถไฟสายตะวันออก ตรงจุดที่อยู่ห่างจากถนนชัยพฤกษ์ ๒บรรจบกับทางรถไฟสายตะวันออก ไปทางทิศตะวันออกเฉียงใต้ตามแนวทางรถไฟสายตะวันออกเป็นระยะ ๑,๐๐๐ เมตรทิศใต้จดเส้นตั้งฉากกับทางรถไฟสายตะวันออก ตรงจุดที่อยู่ห่างจากถนนชัยพฤกษ์ ๒บรรจบกับทางรถไฟสายตะวันออก ไปทางทิศตะวันออกเฉียงใต้ตามแนวทางรถไฟสายตะวันออกระยะ ๑,๐๐๐ เมตร ไปทางทิศตะวันออกเฉียงเหนือเป็นระยะ ๑,๐๐๐เมตรทิศตะวันตกจดทางรถไฟสายตะวันออก ฟากตะวันออก๒.๔ทิศเหนือ จดเส้นตั้งฉากกับศูนย์กลางกัลป์ทางรถไฟสายตะวันออกตรงจุดที่ห่างจากศูนย์กลางถนนชัยพฤกษ์ ๒บรรจบกับศูนย์กลางทางรถไฟสายตะวันออกลงมาทางทิศใต้เป็นระยะ ๙,๐๐๐ เมตรทิศตะวันออกจดเขตทางรถไฟสายตะวันออก ฟากตะวันตกทิศใต้จดคลองตาโต ฝั่งเหนือ และคลองนาจอมเทียน ฝั่งเหนือทิศตะวันตกจดทางทะเลหลวงแผ่นดินหมายเลข ๓ ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงานและพื้นที่ส่วนอื่นที่อยู่ภายในอาคารมารวมคำนวณด้วยข้อ๒ ให้กำหนดพื้นที่บางส่วนในท้องที่ตำบลนาเกลือตำบลหนองปลาไหล ตำบลโป่ง ตำบลหนองปรือ ตำบลห้วยใหญ่ อำเภอบางละมุงและตำบลนาจอมเทียน อำเภอสัตหีบ จังหวัดชลบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๒๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๒๐๐ ตารางเมตรแต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลนาเกลือตำบลหนองปลาไหล ตำบลโป่ง ตำบลหนองปรือ และตำบลห้วยใหญ่ อำเภอบางละมุง และตำบลนาจอมเทียนอำเภอสัตหีบ จังหวัดชลบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองปลาไหล ตำบลนาเกลือ ตำบลโป่ง ตำบลหนองปรือตำบลห้วยใหญ่ อำเภอบางละมุง และตำบลนาจอมเทียน อำเภอสัตหีบ จังหวัดชลบุรี ลงวันที่๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งเพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกันจึงจำเป็นต้องออกกฎกระทรวงนี้ปิติวรรณ/จัดทำ๒๑กันยายน ๒๕๖๓อรญา/ตรวจ๔ มกราคม๒๕๖๔[๑]ราชกิจจานุเบกษา เล่ม ๑๒๑/ตอนพิเศษ ๕๑ ก/หน้า ๑๔๑ (เล่มที่ ๑)/๓ กันยายน ๒๕๔๗[๒]ข้อ ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]ราชกิจจานุเบกษา เล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙